**OSNOVNA ŠKOLA AUGUSTA HARAMBAŠIĆA**

**ZAGREB, HARAMBAŠIĆEVA 18**

 Odluka

 o postupanju pri nabavi roba i

 usluga bagatelne vrijednosti

Zagreb, rujan 2014. god.

Na temelju članka 18. stavak 3. Zakona o javnoj nabavi (Narodne novine 90/11, 83/13 i 143/13) i članka 56. Statuta OŠ Augusta Harambašića, ravnatelj škole donosi :

**Odluka o postupanju pri nabavi roba i usluga**

 **bagatelne vrijednosti**

**Članak 1.**

U svrhu poštivanja osnovnih načela javne nabave i dobrog gospodarenja javnim sredstvima, ovom se Odlukom uređuje postupak koji prethodi ugovornom odnosu za nabavu robe i usluga procijenjene vrijednosti do 200.000,00 kuna odnosno za nabavu radova procijenjene vrijednosti do 500.000,00 kuna (u daljnjem tekstu nabava bagatelne vrijednosti) za koje sukladno članku 18. stavak 3. Zakona o javnoj nabavi ("Narodne novine" br. 90/11, 83/13 i 143/13), u daljnjem tekstu: Zakon, ne postoji obveza provedbe postupaka javne nabave.

Postupak provedbe nabave roba i usluga bagatelne vrijednost provode ovlašteni predstavnici škole koje određuje ravnatelj škole.

**Članak 2.**

Kod nabave roba i usluga u vrijednosti od 20.000,00 kn do 200.000,00 kn bez PDV-a odnosno radova u vrijednosti od 20.000,00 kn do 500.000,00 kuna, ovlašteni predstavnici škole, u pravilu, dužni su na dokaziv način (faxom, elektronskom poštom i dr.) zatražiti 3 ili više ponuda, usporediti pristigle ponude po kriteriju najniže cijene ili po kriteriju ekonomski najpovoljnije ponude, sastaviti zapisnik o pregledu, ocjeni ponuda potpisan od ovlaštenih predstavnika, te Odluku o odabiru dostaviti na potpis ravnatelju.

 Ukoliko je kriterij odabira ekonomski najpovoljnija ponuda osim kriterija cijene mogu se koristiti i npr. kriterij kvalitete, tehničke prednosti, estetske i funkcionalne osobine, ekološke osobine, operativni troškovi, ekonomičnost, usluga nakon prodaje i tehnička pomoć, datum isporuke i rok isporuke ili rok izvršenja te je u zapisniku o pregledu, ocjeni i odabiru ponuda potrebno obrazložiti izabranu ponudu.

Kod ugovaranja usluga, odredba stavka 1. ovog članka ne primjenjuje se u dijelu prikupljanja ponuda i sastavljanja zapisnika, ukoliko je pružatelj usluga osoba čiji se odabir predlaže zbog specijalističkih stručnih znanja i posebnih okolnosti (konzultantske, odvjetničke, javnobilježničke usluge, usluge obrazovanja, zdravstvene i socijalne usluge, hotelske i restoranske usluge i sl.) kao i u slučaju provedbe nabave koja zahtijeva hitnost .

**Članak 3.**

Kod nabave roba, radova i usluga bagatelne vrijednosti za koje postoje uvjeti za provedbu pregovaračkog postupka javne nabave bez prethodne objave ili za koje postoje izuzeci prema Zakonu o javnoj nabavi ili za usluge koje se nalaze na popisu usluga II.B Zakona o javnoj nabavi također se ne primjenjuju ovu Odluku (ne treba tražiti tri ili više ponuda).

Kada se nabavlja roba, radovi i usluge, u vrijednosti do 20.000,00 kn (bez PDV-a) nabavlja se putem narudžbenice ili drugog odgovarajućeg dokumenta u slučaju da posebnim aktom škole nije uređeno drugačije.

**Članak 4.**

Ova Odluka stupa na snagu danom donošenja.

KLASA: 003-06/14-01/6

URBROJ: 251-144-14-2

Zagreb, 1. rujna 2014.

 Ravnatelj:

 Tomislav Filić, dipl. teol.